ΤΟΥΡΙΣΜΟΣ

[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 29.3.2010

COM(2010)117 τελικό

2010/0063 (COD)

Πρόταση

ΚΑΝΟΝΙΣΜΟΣ (ΕΕ) αριθ. …/…. ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

ΣΧΕΤΙΚΑ ΜΕ ΤΙΣ ΕΥΡΩΠΑΪΚΕΣ ΣΤΑΤΙΣΤΙΚΕΣ ΣΤΟΝ ΤΟΜΕΑ ΤΟΥ ΤΟΥΡΙΣΜΟΥ

(Κείμενο που παρουσιάζει ενδιαφέρον για τον ΕΟΧ)

ΑΙΤΙΟΛΟΓΙΚΗ ΕΚΘΕΣΗ

Πλαίσιο της πρότασης |

110 | Αιτιολόγηση και στόχοι της πρότασης Η σημασία του τομέα του τουρισμού για την οικονομική, κοινωνική και πολιτιστική ανάπτυξη της Ευρώπης αναγνωρίζεται ευρέως. Η οδηγία 95/57/ΕΚ του Συμβουλίου, της 23ης Νοεμβρίου 1995, σχετικά με τη συλλογή στατιστικών στοιχείων στον τομέα του τουρισμού[1] προβλέπει τη θέσπιση συστήματος πληροφόρησης για τις στατιστικές στον τομέα του τουρισμού σε επίπεδο Ευρωπαϊκής Ένωσης. Η οδηγία συνέβαλε στη δημιουργία εθνικών συστημάτων συλλογής στοιχείων με στοιχεία σχετικά με τη δυναμικότητα και τη ροή επισκεπτών των τουριστικών καταλυμάτων, από την άποψη των επιχειρήσεων, και σχετικά με την τουριστική ζήτηση, από την άποψη των επισκεπτών. Το σύστημα τουριστικών στατιστικών που υπάρχει σήμερα στην Ευρωπαϊκή Ένωση δεν θα μπορούσε να δημιουργηθεί χωρίς την οδηγία. Η οδηγία πέτυχε μεν τους στόχους της, αλλά τόσο οι χρήστες όσο και οι παραγωγοί των στοιχείων υπογράμμισαν την ανάγκη επικαιροποίησης. Αφενός, η ταχεία εξέλιξη της τουριστικής αγοράς μετά την έναρξη ισχύος της οδηγίας δημιούργησε νέες ή διαφορετικές ανάγκες στους χρήστες όσον αφορά την τροποποίηση των μεταβλητών και των κατανομών και τη βελτίωση της επικαιρότητας των στοιχείων. Αφετέρου, υπάρχει δυνατότητα περαιτέρω βελτίωσης της συγκρισιμότητας και συμπλήρωσης του πλαισίου μέσω μεγαλύτερης εναρμόνισης των μεταβλητών και των εννοιών. Μια δευτερεύουσα συνέπεια μπορεί να είναι ότι θα υπάρχουν περισσότερα βασικά στατιστικά στοιχεία σχετικά με τον τουρισμό τα οποία είναι απαραίτητα για την κατάρτιση δορυφορικών λογαριασμών για τον τουρισμό (ΔΛΤ). |

120 | Γενικό πλαίσιο Σκοπός της παρούσας πρότασης είναι η επικαιροποίηση και η βελτιστοποίηση του υφιστάμενου νομικού πλαισίου για τα ευρωπαϊκά στατιστικά στοιχεία στον τομέα του τουρισμού, και συγκεκριμένα της οδηγίας 95/57/ΕΚ. Σε ανακοινώσεις της Επιτροπής και σε ψηφίσματα του Ευρωπαϊκού Κοινοβουλίου της τελευταίας δεκαετίας ζητήθηκαν τροποποιήσεις στη νομική βάση για τα στατιστικά στοιχεία στον τομέα του τουρισμού. Από τότε που άρχισε να ισχύει η οδηγία, η τουριστική βιομηχανία αλλά και η τουριστική ζήτηση έχουν αλλάξει σημαντικά. Σύμφωνα με την απαίτηση ότι οι επίσημες στατιστικές πρέπει να είναι κατάλληλες, δηλαδή πρέπει να ικανοποιούν τις τρέχουσες και τις δυνητικές ανάγκες των χρηστών, η πρόταση επανεξετάζει μεταβλητές όπως οι τουριστικές δαπάνες και λαμβάνει υπόψη πρόσφατα φαινόμενα όπως τα πιο μικρής διάρκειας ταξίδια με λιγότερες από τέσσερις διανυκτερεύσεις ή οι κρατήσεις ταξιδιών μέσω του διαδικτύου. Από την άποψη της προσφοράς, η πρόταση ανταποκρίνεται στις αλλαγές των αναγκών των χρηστών, π.χ. για τα στοιχεία όσον αφορά την πληρότητα των δωματίων. Επικαιροποιεί επίσης τις προθεσμίες διαβίβασης στοιχείων. Η πρόταση εναρμονίζει περαιτέρω τις μεταβλητές και τις έννοιες και επίσης βελτιώνει σημαντικά την πληρότητα των στατιστικών για τον τουρισμό, για παράδειγμα καλύπτοντας όλα τα ενοικιαζόμενα καταλύματα ή περιλαμβάνοντας τις στατιστικές για τους επισκέπτες που αναχωρούν αυθημερόν και για τους μη τουρίστες, για τις οποίες υπάρχει μεγάλη ζήτηση. Επίσης, η πρόταση λαμβάνει υπόψη την απαραίτητη εξισορρόπηση μεταξύ, αφενός, των αναγκών των χρηστών και, αφετέρου, της επιβάρυνσης αυτών που παρέχουν στοιχεία και των εθνικών στατιστικών υπηρεσιών. Η προσθήκη νέων μεταβλητών ή κατανομών αντισταθμίζεται από την κατάργηση ορισμένων υφιστάμενων απαιτήσεων της οδηγίας. Οι επιπλέον απαιτήσεις, ειδικά όσον αφορά τις πληροφορίες από τις επιχειρήσεις, καθορίζονται κατά τρόπο ώστε η γενική επιβάρυνση να διατηρηθεί σε σχετικά σταθερό επίπεδο. Όσον αφορά τις πληροφορίες που πρέπει να συγκεντρωθούν από τα νοικοκυριά ή τους τουρίστες, η αποδοτικότητα της συλλογής των στοιχείων και η επιβάρυνση όσων παρέχουν στοιχεία παρακολουθούνται με την εισαγωγή εναλλασσόμενων ερωτήσεων για τις μεταβλητές των οποίων η φύση αναμένεται να είναι πιο διαρθρωτική, καθώς και με την εισαγωγή της διαβίβασης μικροδεδομένων για τις στατιστικές σχετικά με τα τουριστικά ταξίδια. Σκοπός στην περίπτωση αυτή είναι να μπορούν οι εθνικοί φορείς συγκέντρωσης στατιστικών στοιχείων να χρησιμοποιούν από κοινού τις παράλληλες στατιστικές με βάση εναρμονισμένη συγκέντρωση στατιστικών για τον τουρισμό και να επιτύχουν σύγκλιση εννοιών, ορισμών και μορφών υποβολής εκθέσεων για τη διαβίβαση των δεδομένων. Σε περίπτωση που δεν θα είναι δυνατό να επιτευχθεί η επικαιροποίηση του νομικού πλαισίου, οι κοινοτικές στατιστικές για τον τουρισμό μπορεί να χάσουν σε ένα βαθμό την καταλληλότητά τους και αυτό μπορεί να θέσει σε κίνδυνο τη διαδικασία λήψης αποφάσεων στους τομείς που συνδέονται με τον τουρισμό. |

130 | Υφιστάμενες ρυθμίσεις στον τομέα που καλύπτει η πρόταση Επειδή η παρούσα πρόταση έχει καταρτιστεί για την επικαιροποίηση των τρεχουσών διατάξεων και την προσαρμογή στις νέες ανάγκες, η υφιστάμενη νομική βάση – δηλαδή η οδηγία 95/57/ΕΚ του Συμβουλίου — πρέπει να καταργηθεί. |

140 | Συνέπεια με τις υπόλοιπες πολιτικές και στόχους της ΕΕ Ο σημαντικός ρόλο που διαδραματίζει ο τουρισμός στην τόνωση της ανάπτυξης και τη δημιουργία θέσεων εργασίας στην Ευρωπαϊκή Ένωση υπογραμμίστηκε στα συμπεράσματα της προεδρίας του Ευρωπαϊκού Συμβουλίου στις 14 Δεκεμβρίου 2007. Η αυξανόμενη σημασία του τουρισμού και ο αντίκτυπός του στους άλλους τομείς πολιτικής, όπως την περιφερειακή πολιτική, τη διαφοροποίηση των αγροτικών οικονομιών, τη ναυτιλιακή πολιτική, την απασχόληση, τη βιωσιμότητα και την ανταγωνιστικότητα, την κοινωνική πολιτική και ένταξη («τουρισμός για όλους»), καθιστά αναγκαία την προσαρμογή του στατιστικού συστήματος. |

Διαβουλεύσεις με τα ενδιαφερόμενα μέρη και εκτιμηση του αντικτυπου |

Διαβουλεύσεις με τα ενδιαφερόμενα μέρη |

211 | Μέθοδοι διαβούλευσης, κύριοι στοχευόμενοι τομείς και γενικά χαρακτηριστικά των ερωτηθέντων Κατά την περίοδο 2004-2009, πραγματοποιήθηκαν εντατικές τεχνικές διαβουλεύσεις με παραγωγούς στοιχείων στο πλαίσιο του ευρωπαϊκού στατιστικού συστήματος στις αρμόδιες ειδικές ομάδες και ομάδες εργασίας. Στο πλαίσιο αυτό, ζητήθηκε πολλές φορές από τους εθνικούς παραγωγούς στοιχείων να εμπλέξουν στη συζήτηση τα ενδιαφερόμενα μέρη της χώρας τους. Πραγματοποιήθηκαν επίσης διαβουλεύσεις στο πλαίσιο της Επιτροπής (ΓΔ ENTR, ΓΔ AGRI, ΓΔ MARE, ΓΔ REGIO, ΓΔ SANCO, ΓΔ ENV, ΓΔ EAC, ΓΔ TREN, ΓΔ EMPL) και με τα ενδιαφερόμενα μέρη από την τουριστική βιομηχανία. |

212 | Περίληψη απαντήσεων και τρόπος με τον οποίο ελήφθησαν υπόψη Η παρούσα πρόταση είναι προϊόν εντατικών διαπραγματεύσεων μεταξύ όλων των ενδιαφερόμενων μερών. Λαμβάνει υπόψη τις προτεραιότητες όσον αφορά τις συμπληρωματικές ανάγκες των χρηστών και τις σταθμίζει σε σχέση με την πιθανή πρόσθετη επιβάρυνση της συλλογής στοιχείων και της κατάρτισης στατιστικών. |

Συλλογή και χρήση εμπειρογνωμοσύνης |

221 | Σχετικοί επιστημονικοί τομείς/τομείς εμπειρογνωμοσύνης Οι εθνικοί εκπρόσωποι στην ομάδα εργασίας της ΓΔ Eurostat για τις στατιστικές που αφορούν τον τουρισμό είναι εμπειρογνώμονες με γνώση της ισχύουσας νομοθεσίας και των εθνικών συστημάτων συλλογής στοιχείων και κατάρτισης στατιστικών για τον τουρισμό. Ζητήθηκε η γνώμη των εμπειρογνωμόνων για θέματα τουρισμού ή για θέματα ανάλυσης της πολιτικής στον τομέα του τουρισμού στις σχετικές υπηρεσίες της Επιτροπής. |

222 | Χρησιμοποιηθείσα μέθοδος Κατά την περίοδο 2004-2008 οι προτάσεις της Eurostat συζητήθηκαν από ειδικές ομάδες που απαρτίζονταν από εκπροσώπους των εθνικών στατιστικών υπηρεσιών ή των ερευνητικών τμημάτων των εθνικών τουριστικών αρχών και άλλων υπηρεσιών της Επιτροπής και εξωτερικών ενδιαφερόμενων μερών. Οι προτάσεις αυτές υποβλήθηκαν στη συνέχεια στην ολομέλεια της ομάδας εργασίας, όπου και εξετάστηκαν. Επίσης, το πρώτο εξάμηνο του 2007 η Eurostat διεξήγαγε διμερείς διαβουλεύσεις με άλλες υπηρεσίες της Επιτροπής για τις οποίες ο τουρισμός μπορεί να είναι τομέας που παρουσιάζει ενδιαφέρον. |

223 | Κυριότεροι οργανισμοί/εμπειρογνώμονες με τους οποίους πραγματοποιήθηκε διαβούλευση Εθνικές στατιστικές υπηρεσίες, εθνικές τουριστικές αρχές, υπηρεσίες της Επιτροπής, ενδιαφερόμενα μέρη από την τουριστική βιομηχανία [π.χ. HOTREC (ξενοδοχεία-εστιατόρια) και EFFAT (ευρωπαϊκή ομοσπονδία συνδικαλιστικών οργανώσεων στους τομείς της διατροφής, της γεωργίας, του τουρισμού και των συναφών κλάδων)]. |

2249 | Σύνοψη των συμβουλών που συγκεντρώθηκαν και χρησιμοποιήθηκαν Δεν έχει αναφερθεί η ύπαρξη δυνητικά σοβαρών κινδύνων με μη αναστρέψιμες συνέπειες. Οι εμπειρογνώμονες συμφώνησαν γενικά ότι η νομική βάση για τις στατιστικές στον τομέα του τουρισμού πρέπει να επικαιροποιηθεί. |

225 | Οι συμβουλές από τους εμπειρογνώμονες κατά τις πολυάριθμες συνεδριάσεις και γύρους διαβουλεύσεων κατέληξαν σε ισόρροπη πρόταση, η οποία ανταποκρίνεται στις ανάγκες των χρηστών, π.χ. στον τομέα της ναυτιλιακής πολιτικής ή της κοινωνικής διάστασης του τουρισμού, και ταυτόχρονα λαμβάνει υπόψη την αποδοτικότητα της συλλογής στοιχείων, έτσι ώστε να ελαχιστοποιείται η πρόσθετη επιβάρυνση αυτών που παρέχουν στοιχεία. |

226 | Μέσα που χρησιμοποιήθηκαν για τη δημοσιοποίηση των συμβουλών των εμπειρογνωμόνων Τα έγγραφα και τα πρακτικά των συνεδριάσεων της ειδικής ομάδας και της ομάδας εργασίας είναι διαθέσιμα μέσω του CIRCA |

230 | Ανάλυση αποτελεσμάτων και επιπτώσεων Επιλογή 1 (Βασική επιλογή, δηλαδή χωρίς νέα συμμετοχή της Ευρωπαϊκής Ένωσης). Χωρίς νέα δράση της Ευρωπαϊκής Ένωσης η συγκρισιμότητα και η εναρμόνιση των στατιστικών στον τομέα του τουρισμού στην Ευρώπη θα μειωθεί και δεν θα αξιοποιηθούν πλήρως οι ευκαιρίες για αποδοτική χρήση των στατιστικών στον τομέα του τουρισμού που καταρτίζονται από χώρες εταίρους με βάση κοινές έννοιες και μορφές για την υποβολή στοιχείων, σε ένα περιβάλλον όπου το μεγαλύτερο μερίδιο του τουρισμού αφορά ταξίδια στο εσωτερικό της ΕΕ. Στις περιπτώσεις που δεν είναι εναρμονισμένα ή δεν είναι διαθέσιμα στατιστικά στοιχεία για τον τομέα του τουρισμού από επίσημες πηγές, ή είναι μόνο εν μέρει διαθέσιμα επειδή παρέχονται εθελοντικά, πρέπει να χρησιμοποιούνται εμπορικές πηγές. Αυτό μπορεί να είναι εις βάρος της ποιότητας των στοιχείων και ενδέχεται ακόμη και να θέσει σε κίνδυνο την αποτελεσματικότητα της χρήσης τους στους προαναφερόμενους τομείς πολιτικής. Επιλογή 2 (συμμετοχή της Ευρωπαϊκής Ένωσης, όπως προτείνεται). Το προτεινόμενο πλαίσιο για τις ευρωπαϊκές στατιστικές καθιστά τις στατιστικές πιο συγκρίσιμες και κατά συνέπεια καταλληλότερες για τους χρήστες τόσο σε ευρωπαϊκό όσο και σε εθνικό επίπεδο. Επιπλέον, η χρήση κοινών εννοιών και μορφών για την υποβολή έκθεσης μπορεί να συμβάλει στην πιο αποδοτική συλλογή και χρήση των τουριστικών στατιστικών, π.χ. μέσω της μη συλλογής στοιχείων για το ίδιο ταξίδι στη χώρα μόνιμης διαμονής και στη χώρα όπου πραγματοποιείται το ταξίδι. |

Νομικά στοιχεία της πρότασης |

305 | Συνοπτική παρουσίαση της προτεινόμενης πράξης Στόχος του παρόντος κανονισμού είναι η θέσπιση κοινού πλαισίου για τη συστηματική παραγωγή ευρωπαϊκών στατιστικών σχετικά με τον τουρισμό, μέσω της συλλογής στοιχείων, της κατάρτισης στατιστικών, της επεξεργασίας και της διαβίβασης, από τα κράτη μέλη, εναρμονισμένων ευρωπαϊκών στατιστικών για την παροχή και τη ζήτηση τουριστικών υπηρεσιών. |

310 | Νομική βάση Το άρθρο 338 της συνθήκης για τη λειτουργία της Ευρωπαϊκής Ένωσης παρέχει τη νομική βάση για τις ευρωπαϊκές στατιστικές. Το άρθρο αυτό καθορίζει τις προϋποθέσεις που αφορούν την παραγωγή ευρωπαϊκών στατιστικών και απαιτεί τη συμμόρφωση με τα πρότυπα της αμεροληψίας, της αξιοπιστίας, της αντικειμενικότητας, της επιστημονικής ανεξαρτησίας, της σχέσης κόστους/αποτελεσματικότητας και του στατιστικού απορρήτου. |

320 | Αρχή της επικουρικότητας Δεδομένου ότι η πρόταση δεν εμπίπτει στην αποκλειστική αρμοδιότητα της Ευρωπαϊκής Ένωσης, εφαρμόζεται η αρχή της επικουρικότητας. |

Οι στόχοι της πρότασης δεν μπορούν να υλοποιηθούν επαρκώς από τα κράτη μέλη για τους ακόλουθους λόγους: |

321 | Μια βασική μέριμνα σχετικά με την ποιότητα όλων των στατιστικών στοιχείων αφορά τη συγκρισιμότητα. Τα κράτη μέλη δεν μπορούν να επιτύχουν συγκρισιμότητα στον αναγκαίο βαθμό χωρίς ένα σαφές ευρωπαϊκό πλαίσιο, δηλαδή μια ευρωπαϊκή νομοθεσία η οποία θα καθορίζει κοινές στατιστικές έννοιες, κοινές μορφές για την υποβολή των εκθέσεων και κοινές ποιοτικές απαιτήσεις. Για το σκοπό αυτό, υπάρχει από το 1995 ευρωπαϊκή νομοθεσία στον τομέα των τουριστικών στατιστικών. Ωστόσο, οι χρήστες και οι παραγωγοί των στοιχείων ζήτησαν επικαιροποίηση. |

323 | Αν τα κράτη μέλη ενεργούσαν μεμονωμένα, αυτό θα επηρέαζε δυσμενώς τα συμφέροντά τους για τους ακόλουθους λόγους. Επειδή ο τουρισμός, εκτός από τα ταξίδια στην ημεδαπή, έχει επίσης σημαντική διεθνή διάσταση που καθορίζεται από τον εισερχόμενο και τον εξερχόμενο τουρισμό, οι τουριστικές αρχές των κρατών μελών χρειάζονται στατιστικές πληροφορίες συγκρίσιμες σε διεθνές επίπεδο. Χωρίς τέτοια στατιστικά στοιχεία - που να συλλέγονται και βάσει αυτών να καταρτίζονται στατιστικές με τη χρήση κοινού πλαισίου σε επίπεδο Ευρωπαϊκής Ένωσης - μειώνεται η καταλληλότητα και η αποτελεσματικότητα των (εθνικών) συστημάτων τουριστικών στατιστικών. Επίσης, η έλλειψη κοινού πλαισίου που χρησιμοποιεί κοινές έννοιες και μορφές υποβολής στοιχείων θέτει σε κίνδυνο ή αποκλείει πλήρως τη δυνατότητα ανταλλαγών παράλληλων στατιστικών. |

Η δράση σε επίπεδο Ευρωπαϊκής Ένωσης θα συμβάλει σε μεγαλύτερο βαθμό στην επίτευξη των στόχων της πρότασης για τους ακόλουθους λόγους. |

324 | Οι στόχοι της πρότασης μπορούν να επιτευχθούν καλύτερα σε επίπεδο Ευρωπαϊκής Ένωσης με ευρωπαϊκή νομική πράξη, διότι μόνο η Επιτροπή δύναται να συντονίσει την απαραίτητη εναρμόνιση των στατιστικών στοιχείων σε επίπεδο Ευρωπαϊκής Ένωσης. Αντιθέτως, η συλλογή στοιχείων και η κατάρτιση συγκρίσιμων στατιστικών στον τομέα του τουρισμού μπορεί να οργανωθεί από τα κράτη μέλη. Συνεπώς, η Ευρωπαϊκή Ένωση μπορεί να αναλάβει δράση προς το σκοπό αυτό σύμφωνα με την αρχή της επικουρικότητας η οποία προβλέπεται στο άρθρο 5 της συνθήκης για την Ευρωπαϊκή Ένωση (ΣΕΕ). |

325 | Όσον αφορά τη χρήση δεικτών ποιότητας για να αποδειχθεί ότι ο στόχος μπορεί να επιτευχθεί καλύτερα από την Ένωση, επισημαίνεται ότι, αφού η πρόταση έχει στόχο την παραγωγή εναρμονισμένων ευρωπαϊκών στατιστικών στον τομέα του τουρισμού, μπορεί να εφαρμοστεί μόνο σε επίπεδο Ευρωπαϊκής Ένωσης. Η πρόταση θα έχει ως αποτέλεσμα να υπάρχουν πιο συγκρίσιμα και, συνεπώς, πιο κατάλληλα στοιχεία. |

327 | Σκοπός της πρότασης είναι η εναρμόνιση των εννοιών, των θεμάτων που καλύπτονται και των χαρακτηριστικών των απαιτούμενων πληροφοριών, της κάλυψης, των κριτηρίων ποιότητας, των προθεσμιών υποβολής των στοιχείων και των αποτελεσμάτων, με σκοπό να προκύψουν κατάλληλες, επίκαιρες, συγκρίσιμες και συνεκτικές ευρωπαϊκές στατιστικές. Ωστόσο, η επιλογή του τρόπου για τη συλλογή των στοιχείων επαφίεται στα κράτη μέλη, δεδομένου ότι οι εθνικοί οργανισμοί κατάρτισης στατιστικών μπορούν να επιλέξουν καλύτερα τη μεθοδολογία και τις πηγές στοιχείων που είναι πιο κατάλληλες. Για το λόγο αυτό η πρωτοβουλία της Ευρωπαϊκής Ένωσης για τα μεθοδολογικά πρότυπα θα περιοριστεί στην παραγωγή δέσμης συνιστώμενων κατευθυντήριων γραμμών, σε στενή συνεργασία με τα κράτη μέλη. |

Συνεπώς, η πρόταση συμμορφώνεται με την αρχή της επικουρικότητας. |

Η αρχή της αναλογικότητας Η πρόταση είναι σύμφωνη με την αρχή της αναλογικότητας, για τους ακόλουθους λόγους. |

331 | Σύμφωνα με την αρχή της αναλογικότητας, ο κανονισμός περιορίζεται στα ελάχιστα απαιτούμενα για την επίτευξη του στόχου του και δεν υπερβαίνει τα αναγκαία όρια για το σκοπό αυτό. Ο κανονισμός δεν προσδιορίζει τους μηχανισμούς συλλογής στοιχείων για κάθε κράτος μέλος, αλλά απλώς καθορίζει τα στοιχεία που πρέπει να παρέχονται, ούτως ώστε να εξασφαλίζεται εναρμονισμένη διάρθρωση και εναρμονισμένο χρονοδιάγραμμα. |

332 | Η μειωμένη συχνότητα διαβίβασης στοιχείων σε ορισμένες περιπτώσεις και η δυνατότητα να χρησιμοποιούνται περισσότερο άλλες πηγές εκτός των ερευνών (π.χ. διοικητικές πηγές ή κατάλληλες τεχνικές στατιστικής εκτίμησης) θα μειώσουν την οικονομική και διοικητική επιβάρυνση των εθνικών, περιφερειακών ή τοπικών αρχών, των οικονομικών παραγόντων και των πολιτών. |

Επιλογή μέσων |

341 | Προτεινόμενη πράξη: κανονισμός. |

342 | Η χρήση άλλης νομικής πράξης δεν ενδείκνυται για τους ακόλουθους λόγους. Η επιλογή του κατάλληλου μέσου εξαρτάται από το νομοθετικό σκοπό. Λόγω των αναγκών παροχής στοιχείων σε ευρωπαϊκό επίπεδο, η τάση για τις ευρωπαϊκές στατιστικές είναι να χρησιμοποιούνται κανονισμοί αντί για οδηγίες ως βασικές πράξεις. Είναι προτιμότερος ο κανονισμός, επειδή θεσπίζει τις ίδιες νομοθετικές διατάξεις για όλη την Ευρωπαϊκή Ένωση και δεν επιτρέπει στα κράτη μέλη να αποκλίνουν και να τις εφαρμόζουν ατελώς ή επιλεκτικά. Ο κανονισμός έχει άμεση εφαρμογή, πράγμα που σημαίνει ότι δεν χρειάζεται να μεταφερθεί στο εθνικό δίκαιο. Αντιθέτως, οι οδηγίες, αποσκοπούν στην εναρμόνιση των εθνικών νομοθεσιών, είναι δεσμευτικές για τα κράτη μέλη ως προς τους στόχους τους, αλλά αφήνουν στις εθνικές αρχές την επιλογή της μορφής που θα χρησιμοποιήσουν για την επίτευξη των εν λόγω στόχων. Πρέπει εξάλλου να μεταφερθούν στο εθνικό δίκαιο. Η χρήση κανονισμού ευθυγραμμίζεται με άλλες στατιστικές νομοθετικές πράξεις οι οποίες έχουν εκδοθεί από το 1997 και μετά. |

Δημοσιονομικές επιπτωσεισ |

409 | Η πρόταση αυτή καθεαυτή δεν έχει επιπτώσεις στον προϋπολογισμό της Ευρωπαϊκής Ένωσης. Ωστόσο, και με την προϋπόθεση ότι υπάρχουν διαθέσιμες σχετικές πιστώσεις στον προϋπολογισμό της Ευρωπαϊκής Ένωσης, τα κράτη μέλη μπορούν να λάβουν από την Επιτροπή χρηματοδοτική συνδρομή ανερχόμενη στο 70% κατ’ ανώτατο όριο των επιλέξιμων δαπανών, σύμφωνα με τους κανόνες του δημοσιονομικού κανονισμού για τις επιδοτήσεις, για ενδεχόμενες μελλοντικές ενότητες ad hoc όπως αναφέρονται στο άρθρο 3 παράγραφος 3 της πρότασης. |

Συμπληρωματικεσ πληροφοριεσ |

510 | Απλούστευση |

511 | Η πρόταση προβλέπει απλούστευση των διοικητικών διαδικασιών για τις δημόσιες αρχές (σε επίπεδο ΕΕ ή εθνικό) και για τους ιδιώτες εταίρους. |

513 | Η μείωση της κατανομής των στοιχείων σχετικά με την προσφορά κατά περιφέρεια, η δυνατότητα περιορισμού του πεδίου παρατήρησης όσον αφορά το μέγεθος των τουριστικών καταλυμάτων και η κατάργηση της διαβίβασης τριμηνιαίων στοιχείων σχετικά με τη ζήτηση θα απλοποιήσουν το έργο των διοικητικών υπηρεσιών της ΕΕ και των κρατών μελών. |

514 | Η δυνατότητα περιορισμού του εύρους της συλλογής στοιχείων σχετικά με τη δυναμικότητα και τη ροή επισκεπτών των τουριστικών καταλυμάτων θα μειώσει την επιβάρυνση αυτών που παρέχουν στοιχεία, ιδίως των μικροεπιχειρήσεων. Η ελευθερία που δίνεται στα κράτη μέλη να παράγουν τα αναγκαία στατιστικά στοιχεία με τη βοήθεια συνδυασμού πηγών (έρευνες, αλλά και διοικητικά στοιχεία ή διαδικασίες εκτίμησης) θα μειώσει την επιβάρυνση όσων παρέχουν στοιχεία, είτε πρόκειται για επιχειρήσεις είτε για νοικοκυριά. |

520 | Κατάργηση ισχύουσας νομοθεσίας Η έγκριση της πρότασης συνεπάγεται την κατάργηση ισχύουσας νομοθεσίας. |

560 | Ευρωπαϊκός Οικονομικός Χώρος Η προτεινόμενη πράξη παρουσιάζει ενδιαφέρον για τον ΕΟΧ, οπότε θα πρέπει να επεκταθεί στον Ευρωπαϊκό Οικονομικό Χώρο. |

2010/0063 (COD)

Πρόταση

KANONIΣMOΣ (ΕΕ) αριθ. …/…… ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

ΣΧΕΤΙΚΑ ΜΕ ΤΙΣ ΕΥΡΩΠΑΪΚΕΣ ΣΤΑΤΙΣΤΙΚΕΣ ΣΤΟΝ ΤΟΜΕΑ ΤΟΥ ΤΟΥΡΙΣΜΟΥ

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για τη λειτουργία της Ευρωπαϊκής Ένωσης, και ιδίως το άρθρο 338 παράγραφος 1,

την πρόταση της Ευρωπαϊκής Επιτροπής,

Μετά από διαβίβαση της πρότασης στα εθνικά κοινοβούλια,

Κατόπιν διαβούλευσης με την επιτροπή του ευρωπαϊκού στατιστικού συστήματος,

Αποφασίζοντας σύμφωνα με τη συνήθη νομοθετική διαδικασία,

Εκτιμώντας τα ακόλουθα:

1. Στα συμπεράσματα της προεδρίας του Ευρωπαϊκού Συμβουλίου της 14ης Δεκεμβρίου 2007 τονίστηκε ο κρίσιμος ρόλος που παίζει ο τουρισμός στην οικονομική μεγέθυνση και στη δημιουργία θέσεων εργασίας στην ΕΕ και κλήθηκαν η Επιτροπή, τα κράτη μέλη, ο οικείος κλάδος και οι άλλοι ενδιαφερόμενοι κύκλοι να ενώσουν τις δυνάμεις τους για την έγκαιρη υλοποίηση του θεματολογίου για έναν αειφόρο και ανταγωνιστικό ευρωπαϊκό τουρισμό.

2. Για την εκτίμηση της ανταγωνιστικότητας της τουριστικής βιομηχανίας της Ευρωπαϊκής Ένωσης, η οποία κατέχει σημαντική θέση στην οικονομία των κρατών μελών, με τις τουριστικές δραστηριότητες να αποτελούν σημαντική δυνητική πηγή θέσεων απασχόλησης, απαιτείται καλή γνώση του μεγέθους του τουρισμού, των χαρακτηριστικών του, των χαρακτηριστικών του τουρίστα και των τουριστικών δαπανών.

3. Χρειάζονται μηνιαίες πληροφορίες για να μετρηθούν οι εποχικές επιδράσεις της ζήτησης στη δυναμικότητα των τουριστικών καταλυμάτων και κατά τον τρόπο αυτό να βοηθηθούν οι δημόσιες αρχές και οι οικονομικοί παράγοντες να αναπτύξουν καταλληλότερες στρατηγικές και πολιτικές για τη βελτίωση της κατανομής των περιόδων διακοπών και των τουριστικών δραστηριοτήτων μέσα στο έτος.

4. Η πλειονότητα των ευρωπαϊκών επιχειρήσεων που δραστηριοποιούνται στον τουριστικό τομέα είναι μικρομεσαίες επιχειρήσεις (ΜΜΕ), των οποίων η στρατηγική σημασία στον ευρωπαϊκό τουρισμό δεν περιορίζεται στην οικονομική τους αξία και το σημαντικό δυναμικό τους για τη δημιουργία θέσεων απασχόλησης. Οι επιχειρήσεις αυτές ενισχύουν επίσης τη σταθερότητα και την ευημερία των τοπικών κοινοτήτων, διαφυλάσσοντας τις αξίες της φιλοξενίας και της τοπικής ταυτότητας, που αποτελούν το χαρακτηριστικό του τουρισμού στις ευρωπαϊκές περιφέρειες. Λόγω του μεγέθους των ΜΜΕ, πρέπει να ληφθεί υπόψη η πιθανή διοικητική επιβάρυνσή τους και να θεσπιστεί σύστημα κατώτατων ορίων, έτσι ώστε να μπορούν να ικανοποιηθούν οι ανάγκες των χρηστών και να μειωθεί παράλληλα η υποχρέωση απάντησης που βαρύνει τους υπόχρεους παροχής των στατιστικών πληροφοριών, ειδικά τις ΜΜΕ.

5. Οι μεταβολές της τουριστικής συμπεριφοράς μετά την έναρξη ισχύος της οδηγίας 95/57/ΕΚ του Συμβουλίου, της 23ης Νοεμβρίου 1995, σχετικά με τη συλλογή στατιστικών στοιχείων στον τομέα του τουρισμού[2], όπως η αυξανόμενη σημασία των σύντομων ταξιδιών και των μονοήμερων τουριστικών επισκέψεων, που συμβάλλουν σε μεγάλο βαθμό σε πολλές περιοχές ή χώρες στο εισόδημα από τον τουρισμό, η αυξανόμενη σημασία των μη ενοικιαζόμενων καταλυμάτων ή των καταλυμάτων σε μικρότερες εγκαταστάσεις, και η αυξανόμενη επίδραση του διαδικτύου στη συμπεριφορά των τουριστών όσον αφορά τις κρατήσεις και στην τουριστική βιομηχανία, σημαίνουν ότι η παραγωγή τουριστικών στατιστικών πρέπει να προσαρμοστεί στις νέες εξελίξεις.

6. Για να εκτιμηθεί η μακροοικονομική σημασία του τουρισμού στις ευρωπαϊκές οικονομίες με βάση το διεθνώς αποδεκτό πλαίσιο των δορυφορικών λογαριασμών για τον τουρισμό, είναι αναγκαίο να βελτιωθεί η διαθεσιμότητα, η πληρότητα και η διεξοδικότητα των βασικών στατιστικών για τον τουρισμό που χρησιμοποιούνται ως εισροή για την κατάρτιση αυτών των λογαριασμών και, εφόσον κριθεί αναγκαίο από την Επιτροπή, για την προετοιμασία μεταγενέστερης νομοθετικής πρότασης σχετικά με τη διαβίβαση εναρμονισμένων πινάκων για τους δορυφορικούς λογαριασμούς για τον τουρισμό, πράγμα που απαιτεί επικαιροποίηση των νομικών απαιτήσεων που προβλέπει η οδηγία 95/57/ΕΚ.

7. Για την εξέταση σοβαρών θεμάτων οικονομικής και κοινωνικής σημασίας στον τομέα του τουρισμού, ιδίως νέων θεμάτων που απαιτούν ειδική έρευνα, η Επιτροπή χρειάζεται μικροδεδομένα. Επειδή το μεγαλύτερο μέρος του τουρισμού στην Ευρώπη αφορά ταξίδια στο εσωτερικό της Ευρώπης, τα μικροδεδομένα που προέρχονται από εναρμονισμένες ευρωπαϊκές στατιστικές σχετικά με τη ζήτηση για εξερχόμενο τουρισμό αποτελούν μια χωρίς επιβάρυνση πηγή στατιστικών σχετικά με τη ζήτηση για εισερχόμενο τουρισμό για το κράτος μέλος προορισμού, με αποτέλεσμα να αποφεύγεται η διπλή παρατήρηση των τουριστικών ροών.

8. Ένα αναγνωρισμένο πλαίσιο σε επίπεδο Ένωσης μπορεί να συμβάλει στην εξασφάλιση αξιόπιστων, λεπτομερών και συγκρίσιμων στοιχείων, τα οποία με τη σειρά τους θα καταστήσουν δυνατή την κατάλληλη παρακολούθηση της δομής και της εξέλιξης της τουριστικής ζήτησης και προσφοράς. Είναι σημαντική η επαρκής συγκρισιμότητα σε επίπεδο Ένωσης όσον αφορά τη μεθοδολογία, τους ορισμούς και το πρόγραμμα των στατιστικών στοιχείων και μεταδεδομένων.

9. Σύμφωνα με τις διατάξεις του κανονισμού (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με τις ευρωπαϊκές στατιστικές[3], ο οποίος αποτελεί το πλαίσιο αναφοράς για τις διατάξεις του παρόντος κανονισμού, η συλλογή στατιστικών στοιχείων πρέπει να συμμορφώνεται με τα αυστηρά πρότυπα αμεροληψίας, διαφάνειας, αξιοπιστίας, αντικειμενικότητας, επιστημονικής ανεξαρτησίας, σχέσης κόστους/αποτελεσματικότητας και στατιστικού απορρήτου.

10. Για την παραγωγή και τη διάδοση ευρωπαϊκών στατιστικών στο πλαίσιο του παρόντος κανονισμού, οι εθνικές στατιστικές υπηρεσίες και η ευρωπαϊκή στατιστική υπηρεσία πρέπει να λαμβάνουν υπόψη τις αρχές που καθορίζονται στον κώδικα ορθής πρακτικής για τις ευρωπαϊκές στατιστικές, ο οποίος εγκρίθηκε από την επιτροπή στατιστικού προγράμματος στις 24 Φεβρουαρίου 2005 και επισυνάφθηκε στη σύσταση της Επιτροπής σχετικά με την ανεξαρτησία, την ακεραιότητα και την υπευθυνότητα των εθνικών και κοινοτικών στατιστικών αρχών[4].

11. Δεδομένου ότι η συλλογή στοιχείων και η κατάρτιση συγκρίσιμων και πλήρων ευρωπαϊκών στατιστικών σχετικά με τον τουρισμό δεν μπορούν να επιτευχθούν επαρκώς από τα κράτη μέλη λόγω της απουσίας κοινών στατιστικών χαρακτηριστικών και ποιοτικών απαιτήσεων, και λόγω της έλλειψης μεθοδολογικής διαφάνειας, μπορούν όμως να επιτευχθούν καλύτερα σε επίπεδο Ένωσης μέσω της εφαρμογής κοινού στατιστικού πλαισίου, η Ένωση μπορεί να θεσπίσει μέτρα, σύμφωνα με την αρχή της επικουρικότητας, όπως ορίζεται στο άρθρο 5 της συνθήκης για την Ευρωπαϊκή Ένωση. Σύμφωνα με την αρχή της αναλογικότητας, όπως ορίζεται στο ίδιο άρθρο, ο παρών κανονισμός δεν υπερβαίνει τα αναγκαία για την επίτευξη των στόχων αυτών όρια.

12. Λαμβάνοντας υπόψη τις εξελίξεις στην τουριστική βιομηχανία και στο είδος των πληροφοριών που απαιτούνται από την Επιτροπή και από άλλους χρήστες των ευρωπαϊκών στατιστικών για τον τουρισμό, οι διατάξεις της οδηγίας 95/57/ΕΚ δεν είναι πλέον κατάλληλες. Επειδή η νομοθεσία στον τομέα αυτό πρέπει να επικαιροποιηθεί, η οδηγία 95/57/ΕΚ πρέπει να καταργηθεί.

13. Ο κανονισμός είναι ο κατάλληλος τρόπος για να εξασφαλιστεί η χρήση κοινών προτύπων και η παραγωγή συγκρίσιμων στατιστικών.

14. Τα απαιτούμενα μέτρα για την εφαρμογή του παρόντος κανονισμού θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[5].

15. Η Επιτροπή θα πρέπει να εξουσιοδοτηθεί να εκδίδει πράξεις κατ’ εξουσιοδότηση σύμφωνα με το άρθρο 290 της συνθήκης για τη λειτουργία της Ευρωπαϊκής Ένωσης με σκοπό την προσαρμογή των ορισμών, των θεμάτων που καλύπτονται και των χαρακτηριστικών των απαιτούμενων πληροφοριών, του πεδίου παρατήρησης και των προθεσμιών διαβίβασης των στοιχείων.

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Αντικείμενο

Ο παρών κανονισμός θεσπίζει κοινό πλαίσιο για τη συστηματική παραγωγή ευρωπαϊκών στατιστικών στον τομέα του τουρισμού.

Για το σκοπό αυτό, τα κράτη μέλη συλλέγουν στοιχεία, καταρτίζουν στατιστικές, επεξεργάζονται και διαβιβάζουν εναρμονισμένες στατιστικές για την παροχή και τη ζήτηση τουριστικών υπηρεσιών.

Άρθρο 2

Ορισμοί

16. Για τους σκοπούς του παρόντος κανονισμού:

α) ως «περίοδος αναφοράς» νοείται μια περίοδος στην οποία αναφέρονται τα στοιχεία·

β) ως «έτος αναφοράς» νοείται μια περίοδος αναφοράς ενός ημερολογιακού έτους·

γ) ως «NACE Αναθ. 2» νοείται η κοινή στατιστική ταξινόμηση των οικονομικών δραστηριοτήτων στην Ένωση, όπως θεσπίζεται από τον κανονισμό (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου[6]·

δ) ως «NUTS» νοείται η κοινή ταξινόμηση των εδαφικών μονάδων για την παραγωγή περιφερειακών στατιστικών στην Ένωση, όπως θεσπίζεται από τον κανονισμό (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου[7]·

ε) ως «τουρισμός» νοείται η δραστηριότητα των επισκεπτών που πραγματοποιούν ταξίδι με έναν κύριο προορισμό εκτός του συνήθους περιβάλλοντός τους, για χρονικό διάστημα μικρότερο από ένα έτος, για οποιοδήποτε κύριο σκοπό, συμπεριλαμβανομένου του επαγγέλματος, της ανάπαυσης ή άλλου προσωπικού λόγου, με εξαίρεση την απασχόληση από οντότητα εγκατεστημένη στον τόπο της επίσκεψης, και καλύπτει τόσο τις διανυκτερεύσεις όσο και τις μονοήμερες επισκέψεις·

στ) ως «σύνηθες περιβάλλον» νοείται η γεωγραφική περιοχή, αλλά όχι οπωσδήποτε ενιαία περιοχή, μέσα στην οποία ένα άτομο πραγματοποιεί τις συνήθεις και τακτικές ασχολίες του και η οποία προσδιορίζεται με βάση τα ακόλουθα κριτήρια: διάβαση διοικητικών συνόρων ή απόσταση από τον τόπο συνήθους διαμονής, διάρκεια, συχνότητα και σκοπός της επίσκεψης·

ζ) ως «εγχώριος τουρισμός» νοούνται οι επισκέψεις στο εσωτερικό ενός κράτους μέλους από επισκέπτες που είναι μόνιμοι κάτοικοι του εν λόγω κράτους μέλους·

η) ως «εισερχόμενος τουρισμός» νοούνται οι επισκέψεις σε ένα κράτος μέλος από επισκέπτες οι οποίοι δεν είναι μόνιμοι κάτοικοι του εν λόγω κράτους μέλους·

θ) ως «εξερχόμενος τουρισμός» νοούνται οι επισκέψεις από μόνιμους κατοίκους ενός κράτους μέλους εκτός του εν λόγω κράτους μέλους·

ι) ως «εθνικός τουρισμός» νοείται ο τουρισμός που περιλαμβάνει τον εγχώριο και τον εξερχόμενο τουρισμό·

ια) ως «εσωτερικός τουρισμός» νοείται ο τουρισμός που περιλαμβάνει τον εγχώριο και τον εισερχόμενο τουρισμό·

ιβ) ως «τουριστικό κατάλυμα» νοείται μια τοπική μονάδα οικονομικής δραστηριότητας, όπως ορίζεται στο παράρτημα του κανονισμού (ΕΟΚ) αριθ. 696/93 του Συμβουλίου[8], η οποία παρέχει επί πληρωμή - παρόλο που η τιμή μπορεί να επιδοτείται εν μέρει ή πλήρως - υπηρεσίες προσωρινής ή σύντομης διάρκειας διαμονής όπως περιγράφονται στις ομάδες 55.1 (ξενοδοχεία και παρόμοια καταλύματα), 55.2 (καταλύματα διακοπών και άλλα καταλύματα σύντομης διαμονής) και 55.3 (χώροι κατασκήνωσης, εγκαταστάσεις για οχήματα αναψυχής και ρυμουλκούμενα οχήματα) της NACE Αναθ. 2·

ιγ) ως «μη ενοικιαζόμενα καταλύματα» νοούνται τα καταλύματα που παρέχονται δωρεάν από συγγενείς ή φίλους ή ιδιόκτητα καταλύματα, συμπεριλαμβανομένης της χρονομεριστικής μίσθωσης.

17. Η Επιτροπή εκδίδει κατ’ εξουσιοδότηση πράξεις σύμφωνα με το άρθρο 9 με σκοπό την προσαρμογή των ορισμών της παραγράφου 1.

Άρθρο 3

Θέματα που καλύπτονται και χαρακτηριστικά των απαιτούμενων πληροφοριών

18. Για τους σκοπούς του παρόντος κανονισμού, τα στοιχεία που πρέπει να παρέχουν τα κράτη μέλη σύμφωνα με το άρθρο 7 σχετίζονται με:

α) τον εσωτερικό τουρισμό, όσον αφορά τη δυναμικότητα και τη ροή επισκεπτών των τουριστικών καταλυμάτων, για τις μεταβλητές, την περιοδικότητα και τις κατανομές που καθορίζονται στα τμήματα 1, 2 και 3 του παραρτήματος I

β) τον εσωτερικό τουρισμό, όσον αφορά τις διανυκτερεύσεις των τουριστών σε μη ενοικιαζόμενα καταλύματα, για τις μεταβλητές, την περιοδικότητα και τις κατανομές που καθορίζονται στο τμήμα 4 του παραρτήματος II

γ) τον εθνικό τουρισμό, όσον αφορά την τουριστική ζήτηση, σχετικά με τη συμμετοχή στον τουρισμό και τα χαρακτηριστικά των τουριστικών ταξιδιών και των επισκεπτών, για τις μεταβλητές, την περιοδικότητα και τις κατανομές που καθορίζονται στα τμήματα 1 και 2 του παραρτήματος II

δ) τον εθνικό τουρισμό, όσον αφορά την τουριστική ζήτηση, σχετικά με τα χαρακτηριστικά των μονοήμερων ταξιδιών για τις μεταβλητές, την περιοδικότητα και τις κατανομές που καθορίζονται από την Επιτροπή μέσω κατ’ εξουσιοδότηση πράξεων. Αυτές οι πράξεις κατ’ εξουσιοδότηση εκδίδονται σύμφωνα με το άρθρο 9.

19. Η Επιτροπή εκδίδει κατ’ εξουσιοδότηση πράξεις σύμφωνα με το άρθρο 9 για την προσαρμογή των θεμάτων που καλύπτονται, των χαρακτηριστικών των απαιτούμενων πληροφοριών και του περιεχομένου των παραρτημάτων.

20. Κάθε ενότητα ad hoc που περιλαμβάνει περισσότερα από τα απαιτούμενα στοιχεία δεν υπερβαίνει περίοδο ενός έτους και θεσπίζεται σύμφωνα με την κανονιστική διαδικασία που αναφέρεται στο άρθρο 12 παράγραφος 2, τουλάχιστον τρεις μήνες πριν από την έναρξη της περιόδου αναφοράς. Το μέγεθος αυτών των ενοτήτων ad hoc δεν υπερβαίνει το μέγεθος πέντε μεταβλητών.

Άρθρο 4

Πεδίο παρατήρησης

21. Το πεδίο παρατήρησης για τις απαιτήσεις που αναφέρονται στο άρθρο 3 παράγραφος 1 στοιχείο α) είναι όλα τα τουριστικά καταλύματα όπως ορίζονται στο άρθρο 2 παράγραφος 1 στοιχείο ιβ), εκτός εάν ορίζεται διαφορετικά στο παράρτημα I.

22. Το πεδίο παρατήρησης για τις απαιτήσεις που αναφέρονται στο άρθρο 3 παράγραφος 1 στοιχείο β) είναι όλες τουριστικές διανυκτερεύσεις των μόνιμων κατοίκων και των μη μόνιμων κατοίκων σε μη ενοικιαζόμενα καταλύματα.

23. Το πεδίο παρατήρησης για τις απαιτήσεις που αναφέρονται στο άρθρο 3 παράγραφος 1 στοιχείο γ) όσον αφορά τα στοιχεία για τη συμμετοχή στον τουρισμό είναι όλοι οι μόνιμοι κάτοικοι του κράτους μέλους, εκτός εάν ορίζεται διαφορετικά στο τμήμα 1 του παραρτήματος II.

24. Το πεδίο παρατήρησης για τις απαιτήσεις που αναφέρονται στο άρθρο 3 παράγραφος 1 στοιχείο γ) όσον αφορά τα στοιχεία για τα χαρακτηριστικά των τουριστικών ταξιδιών και των επισκεπτών είναι όλα τα τουριστικά ταξίδια με τουλάχιστον μία διανυκτέρευση εκτός του συνήθους περιβάλλοντος διαμονής από το μόνιμο πληθυσμό, τα οποία άρχισαν κατά τη διάρκεια της περιόδου αναφοράς, εκτός εάν ορίζεται διαφορετικά στο τμήμα 2 του παραρτήματος II.

25. Η Επιτροπή εκδίδει κατ’ εξουσιοδότηση πράξεις σύμφωνα με το άρθρο 9 για τον καθορισμό του πεδίου παρατήρησης για τις απαιτήσεις που αναφέρονται στο άρθρο 3 παράγραφος 1 στοιχείο δ) όσον αφορά τα στοιχεία για τα χαρακτηριστικά των μονοήμερων ταξιδιών.

26. Η Επιτροπή εκδίδει κατ’ εξουσιοδότηση πράξεις σύμφωνα με το άρθρο 9 με σκοπό την προσαρμογή του πεδίου παρατήρησης για τις απαιτήσεις του άρθρου 3 παράγραφος 1.

Άρθρο 5

Κριτήρια ποιότητας και εκθέσεις

27. Τα κράτη μέλη εξασφαλίζουν την ποιότητα των διαβιβαζόμενων στοιχείων.

28. Για τους σκοπούς του παρόντος κανονισμού, εφαρμόζονται τα κριτήρια ποιότητας που αναφέρονται στο άρθρο 12 παράγραφος 1 του κανονισμού (ΕΚ) αριθ. 223/2009

29. Κάθε χρόνο τα κράτη μέλη υποβάλλουν στην Επιτροπή (Eurostat) έκθεση για την ποιότητα των στοιχείων που αφορούν τις περιόδους αναφοράς κατά το έτος αναφοράς και για τυχόν μεθοδολογικές αλλαγές. Η έκθεση υποβάλλεται εντός προθεσμίας εννέα μηνών από τη λήξη του έτους αναφοράς.

30. Κατά την εφαρμογή των κριτηρίων ποιότητας που αναφέρονται στην παράγραφο 2 για τα στοιχεία που καλύπτει ο παρών κανονισμός, οι λεπτομέρειες και η δομή των εκθέσεων ποιότητας προσδιορίζονται από την Επιτροπή σύμφωνα με την κανονιστική διαδικασία του άρθρου 12 παράγραφος 2.

Άρθρο 6

Πηγές στοιχείων

Όσον αφορά τη βάση επί της οποίας συλλέγονται τα στοιχεία, τα κράτη μέλη λαμβάνουν όλα τα μέτρα που κρίνουν κατάλληλα για τη διατήρηση της ποιότητας και της συγκρισιμότητας των αποτελεσμάτων. Τα κράτη μέλη μπορούν να παράγουν τα αναγκαία στατιστικά στοιχεία συνδυάζοντας τις διάφορες πηγές που αναφέρονται παρακάτω:

α) έρευνες, για τις οποίες ζητείται από τις μονάδες που υποβάλλουν έκθεση να παρέχουν επίκαιρα, ακριβή και πλήρη στοιχεία·

β) άλλες κατάλληλες πηγές, συμπεριλαμβανομένων των διοικητικών στοιχείων, εφόσον προσφέρονται από πλευράς επικαιρότητας και καταλληλότητας·

γ) κατάλληλες διαδικασίες στατιστικής εκτίμησης.

Άρθρο 7

Διαβίβαση στοιχείων

31. Τα κράτη μέλη διαβιβάζουν στην Επιτροπή (Eurostat) τα στοιχεία, συμπεριλαμβανομένων των εμπιστευτικών στοιχείων, σύμφωνα με τις ισχύουσες διατάξεις στην Ευρωπαϊκή Ένωση για τη διαβίβαση στοιχείων που καλύπτονται από το στατιστικό απόρρητο.

32. Τα κράτη μέλη διαβιβάζουν τα στοιχεία που απαριθμούνται στο παράρτημα I και στο τμήμα 1 του παραρτήματος II υπό μορφήν συγκεντρωτικών πινάκων, σύμφωνα με πρότυπο ανταλλαγής δεδομένων που προσδιορίζει η Επιτροπή (Eurostat). Τα στοιχεία διαβιβάζονται ή τηλεφορτώνονται ηλεκτρονικά στο ενιαίο σημείο εισόδου στοιχείων για την Επιτροπή (Eurostat). Οι πρακτικοί διακανονισμοί για τη διαβίβαση των στοιχείων εκδίδονται σύμφωνα με την κανονιστική διαδικασία που αναφέρεται στο άρθρο 12 παράγραφος 2.

33. Τα κράτη μέλη διαβιβάζουν τα στοιχεία που απαριθμούνται στο τμήμα 2 του παραρτήματος II υπό μορφή αρχείων μικροδεδομένων - με κάθε ταξίδι που καλύπτεται να αποτελεί μεμονωμένη καταχώριση στο σύνολο των διαβιβαζόμενων στοιχείων - τα οποία έχουν ελεγχθεί πλήρως, υποβληθεί σε επεξεργασία και ενδεχομένως υπολογιστεί κατ’ εκτίμηση, σύμφωνα με πρότυπο ανταλλαγής δεδομένων που προσδιορίζει η Επιτροπή (Eurostat). Τα στοιχεία διαβιβάζονται ή τηλεφορτώνονται ηλεκτρονικά στο ενιαίο σημείο εισόδου στοιχείων για την Επιτροπή (Eurostat). Οι πρακτικοί διακανονισμοί για τη διαβίβαση των στοιχείων εκδίδονται από την Επιτροπή σύμφωνα με την κανονιστική διαδικασία που αναφέρεται στο άρθρο 12 παράγραφος 2.

34. Τα κράτη μέλη διαβιβάζουν:

α) τα ετήσια στοιχεία που αναφέρονται στα τμήματα 1 και 2 του παραρτήματος I εντός προθεσμίας έξι μηνών από τη λήξη της περιόδου αναφοράς, εκτός εάν ορίζεται διαφορετικά στο παράρτημα I·

β) τα μηνιαία στοιχεία που αναφέρονται στο τμήμα 2 του παραρτήματος I εντός προθεσμίας τριών μηνών από τη λήξη της περιόδου αναφοράς·

γ) τους βασικούς δείκτες ταχείας ένδειξης σχετικά με τις διανυκτερεύσεις των μόνιμων κατοίκων και των μη μόνιμων κατοίκων σε τουριστικά καταλύματα, όπως αναφέρεται στο τμήμα 2 του παραρτήματος I, εντός προθεσμίας οκτώ εβδομάδων από τη λήξη της περιόδου αναφοράς·

δ) τα στοιχεία που αναφέρονται στο τμήμα 4 του παραρτήματος I εντός προθεσμίας εννέα μηνών από τη λήξη της περιόδου αναφοράς, εφόσον το ενδιαφερόμενο κράτος μέλος επιλέγει να τα διαβιβάσει·

ε) τα στοιχεία που αναφέρονται στο παράρτημα II εντός προθεσμίας έξι μηνών από τη λήξη της περιόδου αναφοράς. Για το τμήμα 2 του παραρτήματος II, μπορούν να διαβιβαστούν συμπληρωματικά αρχεία στοιχείων για τα τουριστικά ταξίδια που άρχισαν αλλά δεν τελείωσαν κατά τη διάρκεια της περιόδου αναφοράς μπορούν να διαβιβαστούν εντός προθεσμίας εννέα μηνών από τη λήξη της περιόδου αναφοράς.

35. Η Επιτροπή εκδίδει κατ’ εξουσιοδότηση πράξεις σύμφωνα με το άρθρο 9 με σκοπό την προσαρμογή των προθεσμιών διαβίβασης που αναφέρονται στην παράγραφος 4.

36. Για όλα τα στοιχεία που απαιτούνται από τον παρόντα κανονισμό, η πρώτη περίοδος αναφοράς αρχίζει την 1η Ιανουαρίου του ημερολογιακού έτους που ακολουθεί το έτος κατά το οποίο αρχίζει να ισχύει ο παρών κανονισμός.

Άρθρο 8

Μεθοδολογικό εγχειρίδιο

Η Επιτροπή (Eurostat), σε στενή συνεργασία με τα κράτη μέλη, καταρτίζει και επικαιροποιεί τακτικά ένα μεθοδολογικό εγχειρίδιο το οποίο περιλαμβάνει κατευθυντήριες γραμμές σχετικά με τις στατιστικές που παράγονται σύμφωνα με τον παρόντα κανονισμό, συμπεριλαμβανομένων των ορισμών που ισχύουν για τα χαρακτηριστικά των απαιτούμενων πληροφοριών και των κοινών προτύπων που αποσκοπούν στην εξασφάλιση της ποιότητας των στοιχείων.

Άρθρο 9

Άσκηση της εξουσιοδότησης

37. Ανατίθεται στην Επιτροπή για αόριστη διάρκεια η εξουσία να εκδίδει τις κατ’ εξουσιοδότηση πράξεις που αναφέρονται στο άρθρο 2 παράγραφος 2, στο άρθρο 3 παράγραφος 1 στοιχείο δ) και παράγραφος 2, στο άρθρο 4 παράγραφοι 5 και 6 και στο άρθρο 7 παράγραφος 5.

38. Η Επιτροπή, μόλις εκδώσει μια κατ’ εξουσιοδότηση πράξη, την κοινοποιεί συγχρόνως στο Ευρωπαϊκό Κοινοβούλιο και στο Συμβούλιο.

39. Η εξουσία έκδοσης κατ’ εξουσιοδότηση πράξεων που ανατίθεται στην Επιτροπή υπόκειται στις προϋποθέσεις που καθορίζονται στα άρθρα 10 και 11.

Άρθρο 10

Ανάκληση της εξουσιοδότησης

40. Η εξουσιοδότηση που αναφέρεται στο άρθρο 2 παράγραφος 2, στο άρθρο 3 παράγραφος 1 στοιχείο δ) και παράγραφος 2, στο άρθρο 4 παράγραφοι 5 και 6 και στο άρθρο 7 παράγραφος 5 μπορεί να ανακληθεί από το Ευρωπαϊκό Κοινοβούλιο ή το Συμβούλιο.

41. Το θεσμικό όργανο που κίνησε εσωτερική διαδικασία για να αποφασίσει εάν πρόκειται να ανακαλέσει την εξουσιοδότηση ενημερώνει τον άλλο νομοθέτη και την Επιτροπή, το αργότερο ένα μήνα πριν τη λήψη της τελικής απόφασης, αναφέροντας τις εξουσιοδοτήσεις που ενδέχεται να αποτελέσουν αντικείμενο ανάκλησης καθώς και τους λόγους της εν λόγω ανάκλησης.

42. Η απόφαση ανάκλησης περατώνει την ανάθεση εξουσιών που προσδιορίζονται στην παρούσα απόφαση. Αρχίζει να ισχύει αμέσως ή σε μεταγενέστερη ημερομηνία την οποία διευκρινίζει. Δεν επηρεάζει το κύρος των κατ’ εξουσιοδότηση πράξεων που ισχύουν ήδη. Δημοσιεύεται στην Επίσημη Εφημερίδα της Ευρωπαϊκής Ένωσης .

Άρθρο 11

Διατύπωση αντιρρήσεων σχετικά με κατ’ εξουσιοδότηση πράξεις

43. Το Ευρωπαϊκό Κοινοβούλιο και το Συμβούλιο δύνανται να διατυπώσουν αντιρρήσεις σχετικά με την κατ’ εξουσιοδότηση πράξη εντός προθεσμίας δύο μηνών από την ημερομηνία κοινοποίησης. Κατόπιν πρωτοβουλίας του Ευρωπαϊκού Κοινοβουλίου ή του Συμβουλίου, η προθεσμία αυτή παρατείνεται κατά ένα μήνα.

44. Αν κατά τη λήξη αυτής της προθεσμίας το Ευρωπαϊκό Κοινοβούλιο ή το Συμβούλιο δεν διατύπωσαν αντιρρήσεις σχετικά με την κατ’ εξουσιοδότηση πράξη ή αν, πριν από την ημερομηνία αυτή, το Ευρωπαϊκό Κοινοβούλιο και το Συμβούλιο πληροφόρησαν αμφότερα την Επιτροπή ότι αποφάσισαν να μη διατυπώσουν αντιρρήσεις, η κατ’ εξουσιοδότηση πράξη τίθεται σε ισχύ κατά την ημερομηνία που προβλέπεται στις διατάξεις της.

45. Αν το Ευρωπαϊκό Κοινοβούλιο ή το Συμβούλιο διατυπώσει αντιρρήσεις σχετικά με την κατ’ εξουσιοδότηση πράξη, η πράξη αυτή δεν τίθεται σε ισχύ. Το θεσμικό όργανο που διατυπώνει αντιρρήσεις σχετικά με την κατ’ εξουσιοδότηση πράξη εκθέτει τους σχετικούς λόγους.

Άρθρο 12

Επιτροπή

46. Η Επιτροπή επικουρείται από την επιτροπή του ευρωπαϊκού στατιστικού συστήματος.

47. Όταν γίνεται παραπομπή στην παρούσα παράγραφο, εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 αυτής. Η προθεσμία που προβλέπεται στο άρθρο 5 παράγραφος 6 της απόφασης 1999/468/ΕΚ ανέρχεται σε τρεις μήνες.

Άρθρο 13

Κατάργηση

Η οδηγία 95/57/EΚ καταργείται.

Τα κράτη μέλη παρέχουν αποτελέσματα σύμφωνα με την απόφαση 95/57/ΕΚ για όλες τις περιόδους αναφοράς του έτους κατά το οποίο αρχίζει να ισχύει ο παρών κανονισμός.

Άρθρο 14

Έναρξη ισχύος

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, […]

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος […] […]

ΠΑΡΑΡΤΗΜΑ I

Εσωτερικός τουρισμός

Τμήμα 1: Δυναμικότητα των τουριστικών καταλυμάτων

Α. Μεταβλητές και κατανομές προς διαβίβαση για τα ετήσια στοιχεία

1) Σε περιφερειακό επίπεδο NUTS 2 και σε εθνικό επίπεδο

Τύπος καταλύματος | Μεταβλητές | Κατανομές |

NACE 55.1 | Αριθμός εγκαταστάσεων Αριθμός κλινών Αριθμός δωματίων | Τύπος τοποθεσίας α) και β) |

NACE 55.2 | Αριθμός εγκαταστάσεων Αριθμός κλινών | Τύπος τοποθεσίας α) και β) |

NACE 55.3 | Αριθμός εγκαταστάσεων Αριθμός κλινών | Τύπος τοποθεσίας α) και β) |

2) [προαιρετικό] Μόνο σε εθνικό επίπεδο

Τύπος καταλύματος | Μεταβλητές | Κατανομές |

NACE 55.1 | Αριθμός εγκαταστάσεων Αριθμός κλινών Αριθμός δωματίων | Τάξη μεγέθους |

Β. Περιορισμός του πεδίου παρατήρησης

1) Για τις κατηγορίες «ξενοδοχεία και παρόμοια καταλύματα» και «καταλύματα διακοπών και άλλα καταλύματα σύντομης διαμονής», το πεδίο παρατήρησης περιλαμβάνει τουλάχιστον όλα τα τουριστικά καταλύματα με δέκα ή περισσότερες κλίνες.

2) Για την κατηγορία «εγκαταστάσεις κατασκήνωσης, εγκαταστάσεις για οχήματα αναψυχής και ρυμουλκούμενα οχήματα», το πεδίο παρατήρησης περιλαμβάνει τουλάχιστον όλα τα τουριστικά καταλύματα με δέκα ή περισσότερες θέσεις κατασκήνωσης.

3) Τα κράτη μέλη στα οποία αναλογεί λιγότερο από το 1% του συνολικού ετήσιου αριθμού διανυκτερεύσεων σε τουριστικά καταλύματα στην Ευρωπαϊκή Ένωση, μπορούν να περιορίσουν περαιτέρω το πεδίο παρατήρησης, έτσι ώστε να περιληφθούν τουλάχιστον όλα τα τουριστικά καταλύματα με είκοσι ή περισσότερες κλίνες (είκοσι ή περισσότερες θέσεις κατασκήνωσης).

Τμήμα 2: Ροή επισκεπτών των τουριστικών καταλυμάτων (εγχώριος και εισερχόμενος τουρισμός)

Α. Μεταβλητές και κατανομές προς διαβίβαση για τα ετήσια στοιχεία

1) Σε περιφερειακό επίπεδο NUTS 2 και σε εθνικό επίπεδο

Τύπος καταλύματος | Μεταβλητές | Κατανομές |

Σύνολο (όλα τα είδη των τουριστικών καταλυμάτων) | Αριθμός διανυκτερεύσεων από μόνιμους κατοίκους σε τουριστικά καταλύματα Αριθμός διανυκτερεύσεων από μη μόνιμους κατοίκους σε τουριστικά καταλύματα | Τύπος τοποθεσίας α) και β) |

NACE 55.1 | Αριθμός διανυκτερεύσεων από μόνιμους κατοίκους σε τουριστικά καταλύματα Αριθμός διανυκτερεύσεων από μη μόνιμους κατοίκους σε τουριστικά καταλύματα |

Αφίξεις μόνιμων κατοίκων σε τουριστικά καταλύματα Αφίξεις μη μόνιμων κατοίκων σε τουριστικά καταλύματα |

Καθαρό ποσοστό πληρότητας κλινών Καθαρό ποσοστό πληρότητας δωματίων |

NACE 55.2 | Αριθμός διανυκτερεύσεων από μόνιμους κατοίκους σε τουριστικά καταλύματα Αριθμός διανυκτερεύσεων από μη μόνιμους κατοίκους σε τουριστικά καταλύματα |

Αφίξεις μόνιμων κατοίκων σε τουριστικά καταλύματα Αφίξεις μη μόνιμων κατοίκων σε τουριστικά καταλύματα |

NACE 55.3 | Αριθμός διανυκτερεύσεων από μόνιμους κατοίκους σε τουριστικά καταλύματα Αριθμός διανυκτερεύσεων από μη μόνιμους κατοίκους σε τουριστικά καταλύματα |

Αφίξεις μόνιμων κατοίκων σε τουριστικά καταλύματα Αφίξεις μη μόνιμων κατοίκων σε τουριστικά καταλύματα |

2) Σε εθνικό επίπεδο μόνο

Τύπος καταλύματος | Μεταβλητές | Κατανομές |

NACE 55.1 | Αριθμός διανυκτερεύσεων από μόνιμους κατοίκους σε τουριστικά καταλύματα Αριθμός διανυκτερεύσεων από μη μόνιμους κατοίκους σε τουριστικά καταλύματα | Τύπος τοποθεσίας α) και β) Χώρα ή γεωγραφική περιφέρεια μόνιμης διαμονής του επισκέπτη [προαιρετικό] Τάξεις μεγέθους |

Αφίξεις μόνιμων κατοίκων σε τουριστικά καταλύματα Αφίξεις μη μόνιμων κατοίκων σε τουριστικά καταλύματα | Χώρα ή γεωγραφική περιφέρεια μόνιμης διαμονής του επισκέπτη |

Καθαρό ποσοστό πληρότητας κλινών Καθαρό ποσοστό πληρότητας δωματίων | [προαιρετικό] Τάξεις μεγέθους |

NACE 55.2 | Αριθμός διανυκτερεύσεων από μόνιμους κατοίκους σε τουριστικά καταλύματα Αριθμός διανυκτερεύσεων από μη μόνιμους κατοίκους σε τουριστικά καταλύματα | Τύπος τοποθεσίας α) και β) Χώρα ή γεωγραφική περιφέρεια μόνιμης διαμονής του επισκέπτη |

Αφίξεις μόνιμων κατοίκων σε τουριστικά καταλύματα Αφίξεις μη μόνιμων κατοίκων σε τουριστικά καταλύματα | Χώρα ή γεωγραφική περιφέρεια μόνιμης διαμονής του επισκέπτη |

NACE 55.3 | Αριθμός διανυκτερεύσεων από μόνιμους κατοίκους σε τουριστικά καταλύματα Αριθμός διανυκτερεύσεων από μη μόνιμους κατοίκους σε τουριστικά καταλύματα | Τύπος τοποθεσίας α) και β) Χώρα ή γεωγραφική περιφέρεια μόνιμης διαμονής του επισκέπτη |

Αφίξεις μόνιμων κατοίκων σε τουριστικά καταλύματα Αφίξεις μη μόνιμων κατοίκων σε τουριστικά καταλύματα | Χώρα ή γεωγραφική περιφέρεια μόνιμης διαμονής του επισκέπτη |

Β. Μεταβλητές και κατανομές προς διαβίβαση για τα μηνιαία στοιχεία σε εθνικό επίπεδο

Τύπος καταλύματος | Μεταβλητές | Κατανομές |

NACE 55.1 | Αριθμός διανυκτερεύσεων από μόνιμους κατοίκους σε τουριστικά καταλύματα Αριθμός διανυκτερεύσεων από μη μόνιμους κατοίκους σε τουριστικά καταλύματα |

Αφίξεις μόνιμων κατοίκων σε τουριστικά καταλύματα Αφίξεις μη μόνιμων κατοίκων σε τουριστικά καταλύματα |

Καθαρό ποσοστό πληρότητας κλινών Καθαρό ποσοστό πληρότητας δωματίων |

NACE 55.2 | Αριθμός διανυκτερεύσεων από μόνιμους κατοίκους σε τουριστικά καταλύματα Αριθμός διανυκτερεύσεων από μη μόνιμους κατοίκους σε τουριστικά καταλύματα |

Αφίξεις μόνιμων κατοίκων σε τουριστικά καταλύματα Αφίξεις μη μόνιμων κατοίκων σε τουριστικά καταλύματα |

NACE 55.3 | Αριθμός διανυκτερεύσεων από μόνιμους κατοίκους σε τουριστικά καταλύματα Αριθμός διανυκτερεύσεων από μη μόνιμους κατοίκους σε τουριστικά καταλύματα |

Αφίξεις μόνιμων κατοίκων σε τουριστικά καταλύματα Αφίξεις μη μόνιμων κατοίκων σε τουριστικά καταλύματα |

Γ. Περιορισμός του πεδίου παρατήρησης

1) Για τις κατηγορίες «ξενοδοχεία και παρόμοια καταλύματα» και «καταλύματα διακοπών και άλλα καταλύματα σύντομης διαμονής», το πεδίο παρατήρησης περιλαμβάνει τουλάχιστον όλα τα τουριστικά καταλύματα με δέκα ή περισσότερες κλίνες.

2) Για την κατηγορία «εγκαταστάσεις κατασκήνωσης, εγκαταστάσεις για οχήματα αναψυχής και ρυμουλκούμενα οχήματα», το πεδίο παρατήρησης περιλαμβάνει τουλάχιστον όλα τα τουριστικά καταλύματα με δέκα ή περισσότερες θέσεις κατασκήνωσης.

3) Τα κράτη μέλη στα οποία αναλογεί λιγότερο από το 1% του συνολικού ετήσιου αριθμού διανυκτερεύσεων σε τουριστικά καταλύματα στην Ευρωπαϊκή Ένωση, μπορούν να περιορίσουν περαιτέρω το πεδίο παρατήρησης, έτσι ώστε να περιληφθούν τουλάχιστον όλα τα τουριστικά καταλύματα με είκοσι ή περισσότερες κλίνες (είκοσι ή περισσότερες θέσεις κατασκήνωσης).

4) Όταν εφαρμόζεται περιορισμός του πεδίου παρατήρησης, όπως περιγράφεται στις παραγράφους 1, 2 ή 3, διαβιβάζεται ετησίως εκτίμηση του συνολικού αριθμού των διανυκτερεύσεων των μόνιμων και των μη μόνιμων κατοίκων, κατά τη διάρκεια του έτους αναφοράς, στα τουριστικά καταλύματα τα οποία εξαιρούνται από το πεδίο παρατήρησης.

5) Για το πρώτο έτος αναφοράς για το οποίο απαιτούνται στοιχεία σύμφωνα με τον παρόντα κανονισμό, διαβιβάζεται η εκτίμηση που περιγράφεται στην παράγραφο 4 εντός προθεσμίας δώδεκα μηνών από τη λήξη της περιόδου αναφοράς.

6) Τα κράτη μέλη μπορούν να περιορίσουν περαιτέρω το πεδίο παρατήρησης για το καθαρό ποσοστό πληρότητας δωματίων σε ξενοδοχεία και παρόμοια καταλύματα, έτσι ώστε να περιληφθούν τουλάχιστον όλα τα τουριστικά καταλύματα με 25 ή περισσότερα δωμάτια.

Δ. Βασικοί δείκτες ταχείας ένδειξης

Οι βασικοί δείκτες ταχείας ένδειξης που αναφέρονται στο άρθρο 7 παράγραφος 4 στοιχείο γ) του παρόντος κανονισμού είναι οι μεταβλητές που αφορούν τις διανυκτερεύσεις όπως απαριθμούνται στο σημείο Β.

Τμήμα 3: Ταξινομήσεις που πρέπει να εφαρμοστούν για τα τμήματα 1 και 2

Α. Τύπος καταλύματος

Οι τρεις κατηγορίες που πρέπει να χρησιμοποιηθούν για τον τύπο καταλύματος και οι οποίες αναφέρονται στις ομάδες NACE 55.1, 55.2 και 55.3 είναι:

- ξενοδοχεία και παρόμοια καταλύματα

- καταλύματα διακοπών και άλλα καταλύματα σύντομης διαμονής

- χώροι κατασκήνωσης, εγκαταστάσεις για οχήματα αναψυχής και ρυμουλκούμενα οχήματα

Β. Τύπος τοποθεσίας α)

Οι τρεις κατηγορίες που πρέπει να χρησιμοποιηθούν για τον τύπο της τοποθεσίας α), που αναφέρεται στο βαθμό αστικοποίησης του δήμου (ή της αντίστοιχης τοπικής διοικητικής μονάδας) στον οποίο βρίσκονται τα τουριστικά καταλύματα, είναι:

- πυκνοκατοικημένη περιοχή

- περιοχή μέσης πληθυσμιακής πυκνότητας

- αραιοκατοικημένη περιοχή

Γ. Τύπος τοποθεσίας β)

Οι δύο κατηγορίες που πρέπει να χρησιμοποιηθούν για τον τύπο της τοποθεσίας β), που αναφέρεται στη γειτνίαση με τη θάλασσα του δήμου (ή της αντίστοιχης τοπικής διοικητικής μονάδας) στον οποίο βρίσκονται τα τουριστικά καταλύματα, είναι:

- παράκτια

- μη παράκτια

Δ. Τάξη μεγέθους

Οι τρεις κατηγορίες που πρέπει να χρησιμοποιηθούν για την τάξη μεγέθους, που αναφέρεται στον αριθμό των δωματίων των τουριστικών καταλυμάτων, είναι:

- μικρές εγκαταστάσεις: λιγότερα από 25 δωμάτια

- μεσαίου μεγέθους εγκαταστάσεις: από 25 έως 99 δωμάτια

- μεγάλες εγκαταστάσεις: 100 ή περισσότερα δωμάτια

Ε. Χώρες και γεωγραφικές περιφέρειες

Οι κατηγορίες που πρέπει να χρησιμοποιηθούν για τη χώρα ή τη γεωγραφική περιφέρεια μόνιμης διαμονής των επισκεπτών που διανυκτερεύουν σε τουριστικά καταλύματα, είναι:

- Ευρωπαϊκή Ένωση (ΕΕ)· να αναφέρονται χωριστά: τα κράτη μέλη της ΕΕ

- Ευρωπαϊκή Ζώνη Ελεύθερων Συναλλαγών (ΕΖΕΣ)· να αναφέρονται χωριστά: Ισλανδία, Νορβηγία, Ελβετία (συμπεριλαμβανομένου του Λιχτενστάιν)

- άλλες ευρωπαϊκές χώρες (εκτός της ΕΕ και της ΕΖΕΣ· δεν περιλαμβάνονται η Ρωσία, η Τουρκία και η Ουκρανία)

- Ρωσία

- Τουρκία

- Ουκρανία

- Αφρική· να αναφέρονται χωριστά: Νότια Αφρική

- Βόρεια Αμερική· να αναφέρονται χωριστά: Ηνωμένες Πολιτείες της Αμερικής

- Νότια και Κεντρική Αμερική· να αναφέρονται χωριστά: Βραζιλία

- Ασία· να αναφέρονται χωριστά: Λαϊκή Δημοκρατία της Κίνας, Ιαπωνία, Δημοκρατία της Κορέας

- Αυστραλία, Ωκεανία και λοιπά εδάφη· να αναφέρονται χωριστά: Αυστραλία.

Τμήμα 4: Εσωτερικός τουρισμός σε μη ενοικιαζόμενα καταλύματα

Α. Μεταβλητές προς διαβίβαση για τα ετήσια στοιχεία

[προαιρετικό] Αριθμός τουριστικών διανυκτερεύσεων σε μη ενοικιαζόμενα καταλύματα κατά τη διάρκεια του έτους αναφοράς.

Β. Κατανομή

[προαιρετικό] Η μεταβλητή που αναφέρεται στο σημείο A κατανέμεται κατά χώρα μόνιμης διαμονής των επισκεπτών όσον αφορά τους επισκέπτες που είναι κάτοικοι της ΕΕ, ενώ οι επισκέπτες που είναι κάτοικοι τρίτων χωρών συγκεντρώνονται σε μια ενιαία συμπληρωματική κατηγορία.

ΠΑΡΑΡΤΗΜΑ II

Εθνικός τουρισμός

Τμήμα 1: Συμμετοχή στον τουρισμό

Α. Μεταβλητές και κατανομές προς διαβίβαση για τα ετήσια στοιχεία

Μεταβλητές | Κατανομές κατά διάρκεια και κατά προορισμό των τουριστικών ταξιδιών για ιδιωτικούς/προσωπικούς σκοπούς | Κοινωνικο-δημογραφικές κατανομές |

1. Αριθμός μόνιμων κατοίκων, ηλικίας 15 ετών και άνω, που συμμετέχουν στον τουρισμό για ιδιωτικούς/προσωπικούς σκοπούς κατά τη διάρκεια του έτους αναφοράς 2. Αριθμός μόνιμων κατοίκων, ηλικίας 15 ετών και άνω, που δεν συμμετέχουν στον τουρισμό για ιδιωτικούς/προσωπικούς σκοπούς κατά τη διάρκεια του έτους αναφοράς | α) Όλα τα ταξίδια (αριθμός ατόμων που πραγματοποίησαν τουλάχιστον 1 ταξίδι με τουλάχιστον 1 διανυκτέρευση) β) Μόνο ταξίδια στην ημεδαπή (αριθμός ατόμων που πραγματοποίησαν τουλάχιστον 1 ταξίδι στην ημεδαπή με τουλάχιστον 1 διανυκτέρευση, αλλά κανένα ταξίδι στην αλλοδαπή) γ) Μόνο ταξίδια στην αλλοδαπή (αριθμός ατόμων που πραγματοποίησαν τουλάχιστον 1 ταξίδι στην αλλοδαπή με τουλάχιστον 1 διανυκτέρευση, αλλά κανένα ταξίδι στην ημεδαπή) δ) Ταξίδια στην ημεδαπή και ταξίδια στην αλλοδαπή (αριθμός ατόμων που πραγματοποίησαν τουλάχιστον 1 ταξίδι στην ημεδαπή με τουλάχιστον 1 διανυκτέρευση και τουλάχιστον 1 ταξίδι στην αλλοδαπή με τουλάχιστον 1 διανυκτέρευση) ε) Μικρής διάρκειας ταξίδια (αριθμός ατόμων που πραγματοποίησαν τουλάχιστον 1 ταξίδι με 1 έως 3 διανυκτερεύσεις) στ) Μεγάλης διάρκειας ταξίδια (αριθμός ατόμων που πραγματοποίησαν τουλάχιστον 1 ταξίδι με 4 ή περισσότερες διανυκτερεύσεις) ζ) Μεγάλης διάρκειας ταξίδια, μόνο ταξίδια στην ημεδαπή (αριθμός ατόμων που πραγματοποίησαν τουλάχιστον 1 ταξίδι στην ημεδαπή με 4 ή περισσότερες διανυκτερεύσεις, αλλά κανένα ταξίδι στην αλλοδαπή με 4 ή περισσότερες διανυκτερεύσεις) η) Μεγάλης διάρκειας ταξίδια, μόνο ταξίδια στην αλλοδαπή (αριθμός ατόμων που πραγματοποίησαν τουλάχιστον 1 ταξίδι στην αλλοδαπή με 4 ή περισσότερες διανυκτερεύσεις, αλλά κανένα ταξίδι στην ημεδαπή με 4 ή περισσότερες διανυκτερεύσεις) θ) Μεγάλης διάρκειας ταξίδια, ταξίδια στην ημεδαπή και στην αλλοδαπή (αριθμός ατόμων που πραγματοποίησαν τουλάχιστον 1 ταξίδι στην ημεδαπή με 4 ή περισσότερες διανυκτερεύσεις και τουλάχιστον 1 ταξίδι στην αλλοδαπή με 4 ή περισσότερες διανυκτερεύσεις) | 1. Φύλο 2. Ηλικιακή ομάδα 3. [προαιρετικό] Επίπεδο εκπαίδευσης 4. [προαιρετικό] Κατάσταση απασχόλησης 5. [προαιρετικό] Εισόδημα νοικοκυριού |

Οι κατανομές κατά διάρκεια και κατά προορισμό των τουριστικών ταξιδιών για ιδιωτικούς/προσωπικούς σκοπούς συνδυάζονται με κοινωνικο-δημογραφικές κατανομές.

Β. Μεταβλητές και κατανομές προς διαβίβαση για τα τριετή στοιχεία

Μεταβλητές | Κατανομές κατά κύριους λόγου για τη μη συμμετοχή στον τουρισμό κατά το έτος αναφοράς (με δυνατότητα πολλαπλής απάντησης) | Κοινωνικο-δημογραφικές κατανομές |

1. Αριθμός μόνιμων κατοίκων, ηλικίας 15 ετών και άνω, που δεν συμμετέχουν στον τουρισμό κατά τη διάρκεια του έτους αναφοράς (δεν πραγματοποίησαν κανένα ταξίδι με τουλάχιστον 1 διανυκτέρευση για προσωπικούς λόγους κατά το έτος αναφοράς) | α) Οικονομικοί λόγοι (δεν υπήρχαν χρήματα για ταξίδια, έλλειψη οικονομικών μέσων για διακοπές) β) Έλλειψη ελεύθερου χρόνου λόγω οικογενειακών υποχρεώσεων γ) Έλλειψη ελεύθερου χρόνου λόγω επαγγελματικών υποχρεώσεων ή σπουδών δ) Λόγοι υγείας ε) Προτίμηση παραμονής στο σπίτι, κανένα κίνητρο για ταξίδι στ) Λόγοι ασφάλειας ζ) Άλλοι λόγοι | 1. Φύλο 2. Ηλικιακή ομάδα 3. [προαιρετικό] Επίπεδο εκπαίδευσης 4. [προαιρετικό] Κατάσταση απασχόλησης 5. [προαιρετικό] Εισόδημα νοικοκυριού |

Οι κατανομές κατά κύριους λόγου για τη μη συμμετοχή στον τουρισμό κατά το έτος αναφοράς συνδυάζονται με κοινωνικο-δημογραφικές κατανομές.

Το πρώτο έτος αναφοράς για τις τριετείς μεταβλητές είναι το δεύτερο ημερολογιακό έτος μετά το έτος κατά το οποίο αρχίζει να ισχύει ο παρών κανονισμός.

Γ. Ταξινομήσεις που πρέπει να εφαρμοστούν για τις κοινωνικο-δημογραφικές κατανομές

1) Φύλο: άρρεν/θήλυ.

2) Ηλικιακή ομάδα: κάτω των 15 [προαιρετικό], 15-24, 25-34, 35 44, 45-54, 55-64, 65 ή άνω, με υποσύνολα για τις ομάδες 25-44 και 45-64.

3) Επίπεδο εκπαίδευσης: χαμηλό (ISCED 0, 1 ή 2), μεσαίο (ISCED 3 ή 4), υψηλό (ISCED 5 ή 6).

4) Κατάσταση απασχόλησης: εργαζόμενος (μισθωτός ή αυτοαπασχολούμενος), άνεργος, σπουδαστής (ή μαθητής), άλλοι που δεν ανήκουν στο εργατικό δυναμικό.

5) Εισόδημα νοικοκυριού: κατά τεταρτημόρια.

Τμήμα 2: Τουριστικά ταξίδια και επισκέπτες που πραγματοποιούν τα ταξίδια

Α. Μεταβλητές προς διαβίβαση

Μεταβλητές | Κατηγορίες προς διαβίβαση | Περιοδικότητα |

1. | Μήνας αναχώρησης | Ετήσια |

2. | Διάρκεια ταξιδιού και αριθμός διανυκτερεύσεων | Ετήσια |

3. | [Μόνο για ταξίδια στην αλλοδαπή] Διάρκεια του ταξιδιού: αριθμός διανυκτερεύσεων στην ημεδαπή | Τριετής |

4. | Κύρια χώρα προορισμού | σύμφωνα με τον κατάλογο χωρών στο μεθοδολογικό εγχειρίδιο που καταρτίστηκε δυνάμει του άρθρου 8 του παρόντος κανονισμού | Ετήσια |

5. | Κύριος σκοπός του ταξιδιού | α) Ιδιωτικός/προσωπικός: ανάπαυση, αναψυχή και διακοπές β) Ιδιωτικός/προσωπικός: επίσκεψη σε συγγενείς και φίλους γ) Ιδιωτικός/προσωπικός: άλλοι (π.χ. προσκύνημα, θεραπεία κλπ.) δ) Επαγγελματικός/σχετικός με την εργασία | Ετήσια |

6. | [Μόνο για ταξίδια για ιδιωτικούς/προσωπικούς σκοπούς] Είδος προορισμού, με δυνατότητα πολλαπλών απαντήσεων | α) Πόλη β) Παραθαλάσσια περιοχή γ) Εξοχική περιοχή (συμπεριλαμβανομένων των περιοχών κοντά σε λίμνη, ποτάμι κλπ.) δ) Κρουαζιερόπλοιο ε) Ορεινή περιοχή (βουνό, λόφος κλπ.) στ) Άλλο | Τριετής |

7. | [Μόνο για ταξίδια για ιδιωτικούς/προσωπικούς σκοπούς] Συμμετοχή παιδιών στο ταξίδι | α) Ναι β) Όχι | Τριετής |

8. | Κύριο μέσο μεταφοράς | α) Αεροπορικές μεταφορές (πτήσεις ή άλλες αεροπορικές υπηρεσίες) β) Θαλάσσιες/πλωτές μεταφορές (επιβατικές γραμμές και επιβατηγά οχηματαγωγά, κρουαζιερόπλοια, σκάφη αναψυχής, ενοικιαζόμενα σκάφη κλπ.) γ) Σιδηροδρομικές μεταφορές δ) Λεωφορεία, υπεραστικά λεωφορεία (τακτικά ή ναυλωμένα) ε) Οδικές μεταφορές (ιδιωτικά ή ενοικιαζόμενα οχήματα) στ) Άλλο | Ετήσια |

9. | Κύριο είδος καταλύματος | α) Ενοικιαζόμενο κατάλυμα: ξενοδοχεία ή παρόμοια καταλύματα β) Ενοικιαζόμενο κατάλυμα: εγκαταστάσεις κατασκήνωσης, τροχόσπιτα ή ρυμουλκούμενα οχήματα (μη προοριζόμενα για κατοικία) γ) Ενοικιαζόμενο κατάλυμα: άλλα ενοικιαζόμενα καταλύματα (θεραπευτικά κέντρα, ξενώνες νέων, μαρίνες κλπ.) δ) Μη ενοικιαζόμενο κατάλυμα: ιδιόκτητη κατοικία διακοπών ε) Μη ενοικιαζόμενο κατάλυμα: κατάλυμα που παρέχεται δωρεάν από συγγενείς ή φίλους στ) Μη ενοικιαζόμενο κατάλυμα: άλλα μη ενοικιαζόμενα καταλύματα: | Ετήσια |

10. | Κράτηση του ταξιδιού: κράτηση του κύριου μέσου μεταφοράς μέσω ταξιδιωτικού πράκτορα ή ταξιδιωτικού γραφείου | α) Ναι β) Όχι γ) Δεν γνωρίζω | Τριετής |

11. | Κράτηση του ταξιδιού: κράτηση του κύριου είδους καταλύματος μέσω ταξιδιωτικού πράκτορα ή ταξιδιωτικού γραφείου | α) Ναι β) Όχι γ) Δεν γνωρίζω | Τριετής |

12. | [Μόνο για ταξίδια για τα οποία η κράτηση του κύριου μέσου μεταφοράς ή του κύριου είδους καταλύματος δεν έγινε μέσω ταξιδιωτικού πράκτορα ή ταξιδιωτικού γραφείου] Κράτηση του ταξιδιού (ανεξάρτητη) | α) Η κράτηση των υπηρεσιών έγινε απευθείας στον πάροχό τους β) Δεν χρειάστηκε κράτηση | Τριετής |

13. | Κράτηση του ταξιδιού: οργανωμένο ταξίδι | α) Ναι β) Όχι | Τριετής |

14. | Κράτηση του ταξιδιού: κράτηση του κύριου μέσου μεταφοράς μέσω του διαδικτύου | α) Ναι β) Όχι γ) Δεν γνωρίζω | Τριετής |

15. | Κράτηση του ταξιδιού: κράτηση του κύριου είδους καταλύματος μέσω του διαδικτύου | α) Ναι β) Όχι γ) Δεν γνωρίζω | Τριετής |

16. | Δαπάνες από κάθε τουρίστα κατά τη διάρκεια του ταξιδιού για τη μεταφορά | Ετήσια |

17. | Δαπάνες από κάθε τουρίστα κατά τη διάρκεια του ταξιδιού για το κατάλυμα | Ετήσια |

18. | Άλλες δαπάνες κάθε τουρίστα κατά τη διάρκεια του ταξιδιού, να δηλωθούν χωριστά (18β): διαρκή αγαθά και αγαθά μεγάλης αξίας | Ετήσια |

19. | Χαρακτηριστικά του επισκέπτη: φύλο, με τη χρήση των ακόλουθων κατηγοριών: | α) Άρρεν β) Θήλυ | Ετήσια |

20. | Χαρακτηριστικά του επισκέπτη: ηλικία, σε ακέραιο αριθμό συμπληρωμένων ετών | Ετήσια |

21. | Χαρακτηριστικά του επισκέπτη: χώρα μόνιμης διαμονής | Ετήσια |

22. | [προαιρετικό] Χαρακτηριστικά του επισκέπτη: επίπεδο εκπαίδευσης | α) Χαμηλό (ISCED 0, 1 ή 2) β) Μεσαίο (ISCED 3 ή 4) γ) Υψηλό (ISCED 5 ή 6) | Ετήσια |

23. | [προαιρετικό] Χαρακτηριστικά του επισκέπτη: κατάσταση απασχόλησης: | α) Εργαζόμενος (μισθωτός ή αυτοαπασχολούμενος) β) Άνεργος γ) Σπουδαστής (ή μαθητής) δ) Άλλοι που δεν ανήκουν στο εργατικό δυναμικό | Ετήσια |

24. | [προαιρετικό] Χαρακτηριστικά του επισκέπτη: εισόδημα νοικοκυριού κατά τεταρτημόρια | Ετήσια |

Β. Περιορισμός του πεδίου παρατήρησης

Το πεδίο παρατήρησης είναι όλα τα τουριστικά ταξίδια με τουλάχιστον μία διανυκτέρευση εκτός του συνήθους περιβάλλοντος διαμονής από το μόνιμο πληθυσμό και τα οποία άρχισαν κατά τη διάρκεια της περιόδου αναφοράς· τα στοιχεία για την κατηγορία των ατόμων ηλικίας κάτω των 15 ετών είναι προαιρετικά.

Γ. Περιοδικότητα

1) Το πρώτο έτος αναφοράς για τις τριετείς μεταβλητές και κατηγορίες που αναφέρονται στα σημεία A.3), A.6) και A.7) είναι το δεύτερο ημερολογιακό έτος μετά το έτος κατά το οποίο αρχίζει να ισχύει ο παρών κανονισμός.

2) Το πρώτο έτος αναφοράς για τις τριετείς μεταβλητές και κατηγορίες που αναφέρονται στα σημεία A.10) έως A.15) είναι το τρίτο ημερολογιακό έτος μετά το έτος κατά το οποίο αρχίζει να ισχύει ο παρών κανονισμός.

[1] ΕΕ L 291 της 6.12.1995, σ. 32.

[2] ΕΕ L 291 της 6.12.1995, σ. 32.

[3] ΕΕ L 87 της 31.3.2009, σ. 164.

[4] COM(2005) 217 τελικό.

[5] ΕΕ L 184 της 17.7.1999, σ. 23.

[6] ΕΕ L 393 της 30.12.2006, σ. 1.

[7] ΕΕ L 154 της 21.6.2003, σ. 1.

[8] ΕΕ L 76 της 30.3.1993, σ. 1.